CELEX: 22015D1811
Language: hu
Date: 2014-11-13 00:00:00
Title: Az EGT Vegyes Bizottság 252/2014 határozata (2014. november 13.) az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról [2015/1811]

8.10.2015   
            
            
               HU
            
            
               Az Európai Unió Hivatalos Lapja
            
            
               L 263/46
            
         AZ EGT VEGYES BIZOTTSÁG 252/2014 HATÁROZATA
   (2014. november 13.)
   az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról [2015/1811]
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
   mivel:
   
               (1)
            
            
               Helyénvaló kiterjeszteni az EGT-megállapodás Szerződő Felei közötti együttműködést az állami foglalkoztatási szolgálatok (ÁFSZ-ek) közötti fokozott együttműködésről szóló, 2014. május 15-i 573/2014/EU európai parlamenti és tanácsi határozatra (1).
            
         
               (2)
            
            
               Az EGT-megállapodás 31. jegyzőkönyvét ezért módosítani kell annak érdekében, hogy lehetővé váljon a kibővített együttműködés,
            
         ELFOGADTA EZT A HATÁROZATOT:
   1. cikk
   Az EGT-megállapodás 31. jegyzőkönyve 15. cikkének (8) bekezdése után a szöveg a következő bekezdéssel egészül ki:
   
      
                  „(9)
               
               
                  Az EFTA-államok részt vesznek a következő uniós jogi aktusban előírt együttműködésben:
                  
                              —
                           
                           
                              
                                 32014 D 0573: az Európai Parlament és a Tanács 2014. május 15-i 573/2014/EU határozata az állami foglalkoztatási szolgálatok (ÁFSZ-ek) közötti fokozott együttműködésről (HL L 159., 2014.5.28., 32. o.).
                           
                        Az EFTA-államok szavazati jog nélkül, teljes mértékben részt vesznek a hálózat Irányító Testületében.”
               
            
   2. cikk
   Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették (2).
   3. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2014. november 13-án.
      
         
            az EGT Vegyes Bizottság részéről
         
         
            az elnök
         
         Kurt JÄGER
      
   
   
      (1)  HL L 159., 2014.5.28., 32. o.
   
   
      (2)  Alkotmányos követelmények fennállását nem jelezték.